TARNAUTOJŲ TEISMO PIRMOSIOS KOLEGIJOS PIRMININKO NUTARTIS
2008 m. sausio 22 d.
Byla F‑106/06
Anže Erbežnik
prieš
Europos Parlamentą
„Draugiškas ginčo išsprendimas Tarnautojų teismo iniciatyva – Išbraukimas“
Dalykas:         Ieškinys, pareikštas pagal EB 236 ir AE 152 straipsnius, kuriuo A. Erbežnik, remdamasis savo ir panelės Horvat bendru gyvenimu
neįregistravus santuokos, iš esmės prašo panaikinti Parlamento sprendimą skirti jam tokio dydžio įsikūrimo išmoką, kokia numatyta
pareigūnams, neturintiems teisės gauti šeimos pašalpą, ir kuriame ypač nurodoma pirmoji šios išmokos dalis, kuri, remiantis
Pareigūnų tarnybos nuostatų VII priedo 5 straipsnio 1 dalimi ir kitų tarnautojų įdarbinimo sąlygų 24 straipsniu bei 2005 m.
gegužės mėn. ieškovo pateiktu prašymu sumokėti, jam buvo išmokėta pagal šiuo tikslu 2005 m. birželio 2 d. priimtą Parlamento
sprendimą; papildomai ieškovas Tarnautojų teismo prašo įpareigoti Parlamentą išmokos dalių, išmokėtų po 2005 m. rugpjūčio
mėn. įvykusios jo santuokos, atžvilgiu įvertinti jo šeimos statuso pasikeitimą.
Sprendimas: Byla Erbežnik prieš Parlamentą (F‑106/06) išbraukiama iš Tarnautojų teismo registro. Parlamentas sumoka ieškovui 6 000 eurų sumą kaip jo patirtų išlaidų
atlyginimą. Parlamentas padengia savo bylinėjimosi išlaidas.
Santrauka
Pareigūnai – Ieškinys – Draugiškas ginčo išsprendimas Tarnautojų teisme – Išbraukimas iš registro
(Tarnautojų teismo procedūros reglamento 69 ir 74 straipsniai)